Държавен вестник, бр. 92, 2025 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  92
Чл. 71. (1) Държавен фонд „Земеделие“ 
извършва ежегодна оценка на резултатите 
от административните проверки и провер­
ките на място, за да се установи дали някои 
констатирани проблеми или несъответствия 
могат да породят риск за други операции 
или интервенции, бенефициери или други 
органи, или административни структури и 
контролни органи. 
(2) При оценката се установява необхо­
димостта от коригиращи и превантивни 
действия.
Чл. 72. (1) Проверките, включително 
кръстосаните проверки, обхващат всички 
елементи, които е възможно и целесъобразно 
да бъдат контролирани с административни 
проверки. 
(2) Освен ако е предвидено друго в правото 
на Европейския съюз, административните 
проверки, извършвани от ДФЗ, трябва да 
гарантират най-малко:
1. заявлението за подпомагане или заявле­
нието за плащане да е пълно и да е подадено 
в съответния срок и когато е приложимо, 
са предоставени необходимите документи и 
информация, удостоверяващи допустимост­
та на подпомагането преди одобрението на 
финансовата помощ за интервенцията; 
2. да е налице спазване на многогодишните 
ангажименти/дългосрочните задължения, 
когато е приложимо;
3. да са изпълнени условията за допусти­
мост, изискванията по управление в много­
годишния ангажимент и другите задължения 
по интервенцията;
4. разходите за интервенцията, отпуснати 
на бенефициента по чл. 9 от Регламент (ЕС) 
2021/2116, са направени в съответствие с 
приложимите правила на Съюза. 
(3) Извършените разходи от ДФЗ трябва да 
отговарят на съответния докладван показател 
за краен продукт.
(4) Разходите, финансирани по линия 
ЕЗФРСР, не подлежат на друго финансиране 
от бюджета на Съюза.
Раздел ІІ
Кръстосани проверки и посещения на място
Чл. 73. (1) Когато е целесъобразно, адми­
нистративните проверки включват кръстоса­
ни проверки, които обхващат автоматизирано 
съпоставяне на данните от заявленията за 
подпомагане/плащане през определена годи­
на на кандидатстване с данните в системите 
по чл. 30, ал. 2 от ЗПЗП, като включват 
най-малко:
1. декларираните земеделски парцели, 
за да се избегне многократно отпускане на 
финансова помощ/подпомагане по отноше­
ние на една и съща площ през календарната 
или референтна година и да се предотврати 
всяко неправомерно кумулиране на помощ, 
отпусната съгласно свързаните с площ ин­
тервенции;
2. предотвратяване на двойно заявяване на 
една и съща площ от различни земеделски 
стопани в рамките на една и съща кален­
дарна година;
3. проверки за земеделските площи, зая­
вени по интервенцията в ИСАК, дали са на 
разположение на земеделския стопанин в 
съответствие с чл. 41 от ЗПЗП;
4. проверки за земеделски площи, заяве­
ни по интервенцията, спрямо географските 
слоеве, използвани в ИСАК, и спазването на 
многогодишните ангажименти за тези площи. 
(2) Данните за наличието на неспазване, 
получени в резултат на кръстосани проверки, 
могат да се проследят от ДФЗ чрез други 
подходящи административни процедури и 
при необходимост чрез проверка на място.
(3) Кръстосаните проверки могат да включ­
ват и други автоматизирани проверки спрямо 
наличната информация от национални елек­
тронни регистри, бази данни и предоставена 
информация от други органи.
Чл. 74. (1) Проверките на място могат да 
бъдат извършени и чрез посещения на място, 
допълващи проверките по чл. 64, ал. 1, т. 2 
и 3 от Наредба № 3 от 2023 г., когато интер­
претирането на данните или други относими 
доказателства, включително доказателства, 
представени от бенефициента по искане на 
ДФЗ, не дават резултати, които биха позво­
лили по удовлетворителен за ДФЗ начин да 
се направят категорични заключения относно 
допустимостта или, когато е приложимо, пра­
вилния размер на площта, която е обект на 
административните проверки или проверки 
чрез системата за мониторинг на площта.
(2) Държавен фонд „Земеделие“ извършва 
изчисления за средния дял на заявените площи 
по критерий № 5 съгласно приложение № 1 в 
подадените заявления за подпомагане. Когато 
при тези изчисления се установи, че делът 
на тези площи в заявлението за подпомага­
не е над тридесет на сто от средния дял по 
изречение първо, на тези площи се извършва 
посещение на място.
Раздел ІІІ
Проверки на място в рамките на интегрира­
ната система за контрол
Чл. 75. (1) С проверките на място може 
да се проверява спазването на условията за 
допустимост, изисквания по управление и 
ангажименти, и други задължения по ин­
тервенцията. 
(2) Продължителността на проверките на 
място и периодът на извършване са опреде­
лени съобразно изпълняваните дейности по 
интервенцията и ограничени до минималния 
необходим период от време.